માનવધર્મના પ્રણેતા તરીકે પોપ ફ્રાન્સિસમાં આપણે કેટલાંક વિશિષ્ટ ગુણો ખાસ જોઈ શકીએ. અહીં હું પાંચેક ગુણોની વાત કરવા ઇચ્છું છું. એક, પોપ ફ્રાન્સિસનું સાદગીભર્યું જીવન તથા ઉચ્ચ વિચાર; બે, ગરીબો માટેની એમની પરવા અને કાળજી; ત્રણ, શાંતિના દૂત તરીકેનો એમનો ફાળો; ચાર, પર્યાવરણનું પ્રદૂષણ અને અસમાનતા જેવા વૈશ્વિક પ્રશ્નોનો પોપ ફ્રાન્સિસની સભાનતા; અને પાંચ, અપ્રમાણિકતા અને અનૈતિકતા સામે સુધારાનાં હિંમતભર્યાં પગલાં.